Rijeka, 28. srpnja 2020.g.

**NAJAVA DOGAĐANJA I POZIV ZA MEDIJE**

**OTVORENJE IZLOŽBE ART / RAT / TRANZICIJA (1990. – 2000. – 2010 .– 2020. – 2021.)**

**U MUZEJU MODERNE I SUVREMENE UMJETNOSTI U RIJECI**

**U srijedu, 29. srpnja 2020.g. u 20 sati u Muzeju moderne i suvremene umjetnosti u Rijeci** (Krešimirova 26c) **održat će se otvorenje izložbe Art / Rat / Tranzicija (1990. – 2000. – 2010 .– 2020. – 2021.)**, uz izvedbu **Plesnog art laboratorija***,* koji čine koreografkinjaSenka Baruška, plesači Zvonimir Kvesić i Iva Katarinčić te uz koncert **grupe ČE BO BO, ČE NA NA**.

**Usred dramatičnih okolnosti pandemije COVIDA-19 i neizbježnih promjena u realizaciji programa Rijeke 2020 - Europske prijestolnice kulture, riječki Muzej moderne i suvremene umjetnosti odlučio je realizirati radikalan izložbeni projekt prezentacije ključnih momenata, segmenata, poetika, „medijalizacije“ i inovativnih umjetničkih praksi koje su se „prelamale“ i „križale“ na novijoj i suvremenoj riječkoj Art – sceni u posljednjih tridesetak godina**: od povijesnih događaja kakvi su bili osamostaljenje Republike Hrvatske, odcjepljenje Republike Slovenije, raspad SFR Jugoslavije ili početak rata u Hrvatskoj i u BIH, što se ubrzano dogodilo početkom 90-ih. To je razdoblje na ovoj izložbi obilježeno referencijama na posljednji, 16. Biennale mladih jugoslavenskih umjetnika (1991.) i na rane „ratne“ izložbe (ratni plakati, „DEJA VU – 1941 – 1991“).

**Dinamičnim „postavom“ ove izložbe-događanja, autori koncepta, ravnatelj MMSU-a Slaven Tolj i kustos Branko Cerovac, odlučili su važan segment „riječke suvremene scene“ prezentirati putem uključivanja brojnih hrvatskih i inozemnih umjetnica i umjetnika u više faza i segmenata tijekom otvorenja i trajanja izložbe, sve do listopada 2020., s dalekosežnom projekcijom na moguću budućnost, na razvoj novopostale Art – situacije „nakon 2020“ (2021. – 2031….).**

Izložba se bavi razdobljem **od umjetničkih predviđanja na prijelazu iz 80-ih u 90-te godine**, obilježenih burnim, nerijetko konfliktnim, kontroverznim, paradoksalnim ili pak alternativnim, supkulturnim, subverzivnim provokativnim umjetničkim osobnostima i projektima, usmjerenima na kritiku, dekonstrukciju, retro-avangardno preispitivanje i radikalnu interpretaciju svih velikih naracija i ideologija (povijesnih, političkih, religijskih, etičkih, estetskih, „dobrog ukusa“) **do danas.**

Posebna pozornost bit će posvećena odnosu tradicije i suvremenosti, dominantne i alternativne umjetničke prakse, „nezadrživog progresa“ i „nezadrživog regresa“, kulture – subkulture, te neosporne suvremenosti riječke glazbene scene 80-ih/90-ih, u prožimanju i interakciji s art performerima, suvremenom plesnom scenom od kraja 80-ih nadalje, vizualnim i medijskim umjetnicima te suvremenim kazalištem.   
Cilj projekta je prepoznati ovu Art – scenu „na fronti vremena“. Uputiti na kritičke potencijale „estetike šutnje“ i na vrijednost „stilova radikalne volje“ u procesu promjene društvenih – kulturnih – umjetničkih paradigmi 1990. – 2020.

Iz plejade starijih, mlađih i najmlađih suvremenih umjetnica i umjetnika evo samo nekih od „otvorenog broja“ sudionika koji će se direktno ili posredno predstaviti na ovoj izložbi:   
Zdravko Milić, Zlatko Kutnjak, Jusuf Hadžifejzović, Žarko Violić, Vladimir Gudac, Mirko Zrinšćak, Dalibor Laginja, „Rex Solia C.M.I.V. Veprinac“, Sandro Đukić, Damir Babić, Damir Tripar, Duje Jurić, Sven Stilinović, Željko Jerman, Boris Demur, Zlatko Kopljar, Ksenija Mogin, Marijan Pongrac, Sanja Švrljuga Milić, Mauro Stipanov, Goran Štimac, Marijan Blažina, Igor Rukavina, Senka Baruška, „Labis“, „Petja“, „Trafik“, „Teatar Rubikon“, Emil Hrvatin, Lara Badurina, Jasna Šikanja, Melita Sorola Staničić, Predrag Todorović, Đanino Božić, Bojan Štokelj, Mirjana Đorđević, Đorđe Jandrić, Rene Rusjan, „Irwin“, „NK“, „V.S.S.D.“, Bojan Gorenc, Klas Grdić, „Poet Teatar“, Siniša Majkus, Damir Stojnić, David Maljković, Nikola Ukić, Tomislav Ćurković, Damir Martinović Mrle, Lina Busov, Aleksandra Kostić aka Marija Štrajh, Krešo Mustać, Tajči Čekada, Sanja Lisov, Tanja Golić, Alen Floričić, Predrag Kraljević Kralj („Termiti“), Goran Nemarnik Gus, Krešo Kovačićek, Boris Burić, Zoran Todorović, Milica Tomić, Selma Selman, Greiner & Kropilak, Ivan Kožarić, Marčelo Brajnović, Tomislav Brajnović, Petar Brajnović, Bojan Šumonja, Branka Cvjetičanin, Stanko Pavleski, Srđan Apostolović, Šejla Kamerić, Igor Fistrič, Brane Sever, Živko Grozdanić Gera, Željko Kranjčević Winter, Nemanja Cvijanović, Igor Eškinja, Labin Art Express (Metal Guru), Zoran Štajdohar Zoff („Grč“), I. Mišković (dizajn časopisa „Rival“), Emil Hrvatin (Janez Janša), Marino Paliska, Dalibor Martinis, Zvonimir Kamenar Funči, Viktor Daldon, Tina Gverović, Željko Kipke, Vesna Rožman, Damir Fabijanić, Kata Mijatović, Zoran Pavelić, Darko Šimičić, Luko Piplica, Ana Opalić, Marko Ercegović, Mara Bratoš, Ivan Šeremet, Giovanni Morbin, Marijan Molnar, Vlasta Delimar, Vlatko Vincek, Zlatan Dumanić, Darko Bavoljak, Edo Murtić, Boris Ljubičić, Boris Bućan, Boris Cvjetanović, Goran Fruk, Stanko Abadžić, Rino Gropuzzo, Refik Fiko Saliji, Gildo Bavčević, Antun Maračić, Toni Meštrović, Darko Fritz, Studio Imitacije Života, Jabba International, Boris Šincek, Neli Ružić, Ilija Šoškić, Pavo Urban, D. Bartol Indoš, Ivona Vlasić, Sandra Sterle, Ivana Pegan Baće, Fokus grupa, Pasko Burđelez, Zvonimir Bakotin, Natacha Lesueur, Božidar Jurjević, Goran Trbuljak, Vlado Martek, Sandra Vitaljić, Adolf Zika, Grupa šestorice autora, Stjepo Kaleb, Mladen Stilinović, Milan Milišić, Slaven Tolj, Ben Cain, Vuk Ćosić, Marin Zorić Zorge, Sanja Jureško, Ivan Valušek, Marijan Crtalić, Ivana Popović, Ivana Dražić Selmani, Vanja Pagar, Petar Grimani, Lala Raščić, Bojana Švertasek, Katarina Ivanišin Kardum, BADco., Zlatko Paković, Vedran Perkov, Hrvoje Mitrov, Goran Škofić, Leslie Fratkin, LAE, Milijana Babić et al. Bit će predstavljeni i brojni/-e, dizajneri /-ice (plakati, časopisi, katalozi, monografije, knjige, razni arhivski materijali, fotografije i druga dokumentacija).

***VAŽNO!***

***Najavljeno događanje organizirano je uz poštivanje svih preporuka HZJZ-a za sprječavanje zaraze***

***bolešću COVID-19. Radi zaštite vlastitog zdravlja i zdravlja svojih najmilijih, svi se sudionici i posjetitelji pozivaju*** ***na poštivanje preporuka: pojačanu osobnu higijenu, fizičku udaljenost te OBVEZNO nošenje zaštitnih maski za lice, s obzirom da se radi o zatvorenom prostoru.***

***Volonterke Europske prijestolnice kulture pobrinut će se da svim posjetiteljima budu dostupni dezinficijensi za ruke, a na ulazu će se, prema preporukama Stožera, uzimati kontakt podaci (tj. ime i prezime i br. tel.) posjetitelja otvorenja izložbe.***

U nastavku**, za potrebe novinara koji će pratiti događaj, dostavljam protokolarni dio otvorenja izložbe.**

**PROTOKOL**

1. moderatorica Kora Girin, voditeljica rezidencijalnog programa MMSU, uvodna riječ u ime MMSU

3. Branko Cerovac, kustos izložbe (zajedno sa Slavenom Toljom), ukratko predstavlja izložbu

5. Ivan Šarar, pročelnik Odjela za kulturu Grada Rijeke otvara izložbu

Unaprijed zahvaljujem na objavi najave i dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42